Mosēdas katoļu baznīca

Mosēdas Sv. erceņģeļa Miķeļa baznīca (lietuviešu: Mosėdžio šv. arkangelo Mykolo bažnyčia) ir 1783. gadā baroka stilā uzcelts Romas katoļu dievnams, kas atrodas Lietuvas ziemeļrietumos, Skodas rajona pašvaldības Mosēdas miestā. Reģiona nozīmes kultūras piemineklis (unikālais kods — 1608). No 1421. līdz 1842. gadam Mosēda piederēja Žemaitijas bīskapijai. Baznīca rakstos minēta no 1544. gada. 1629. gadā minēta draudzes skola. No 1773. līdz 1783. gadam tika uzcelta mūsdienu mūra baznīca, iesākumā bez torņiem. 1811. gadā baznīcai uzcēla koka torņus, bet 1844. gadā — mūra torņus. No 1895. līdz 1895. gadam Mosēdas draudzē kalpoja katoļu priesteris un Lietuvas nacionālās atmodas darbinieks Jozs Tums-Vaižgants (Juozas Tumas-Vaižgantas, 1869—1933). Baznīca celta vēlā baroka stilā. Tajā atrodas 7 altāri. Ērģeļu prospektu 1819. gadā radījis nezināms autors, bet 1895. gadā uzstādītās ērģeles ir Jēkabpils meistara Frīdriha Veisenborna darinātas. Ārējās saites Vikikrātuvē par šo tēmu ir pieejami multivides faili. Skatīt: Mosēdas katoļu baznīca. Ieraksts Lietuvas kultūras vērtību reģistrā